
REPUBLIKA HRVATSKA

ŽUPANIJA ISTARSKA

OSNOVNA ŠKOLA FAŽANA
Puljska cesta 9
52212 Fažana
OIB: 70010834364
Tel: 052/521-011; 

E-mail: ured@osnovna-skola-fazana.hr
KLASA: 372-08/26-01/01
URBROJ: 2168-02-01-26-01
Fažana, 22. rujna 2026. godine
              Na temelju članka 6. Zakona o zakupu i kupoprodaji poslovnog prostora („Narodne novine“ broj 125/11, 64/15, 112/18, 123/24), članka 7. Odluke o uvjetima, kriterijima i postupku za uzimanje i davanje u zakup prostora i opreme u školskim ustanovama osnivač Istarska županija od 3. lipnja 2002. godine (KLASA: 602-01/02-01/02, URBROJ: 2163/1-01-02-5) te Odluke o izmjenama i dopunama Odluke o uvjetima, kriterijima i postupku za uzimanje i davanje u zakup prostora i opreme u školskim ustanovama osnivač Istarska županija od 2. kolovoza 2004. godine (KLASA: 602-01/04-01/04, URBROJ: 2163/1-01/4-04-3), te Odluke Školskog odbora Osnovne škole Fažana od dana 18. rujna 2026. godine, Osnovna škola Fažana, zastupana po ravnateljici Ani Karabaić, dipl.uč., raspisuje:
JAVNI NATJEČAJ

za davanje u zakup poslovnog prostora - dvorane
1. Predmet natječaja  
Predmet natječaja je davanje u zakup poslovnog prostora – školske sportske dvorane,  površine  726,00 m², u prizemlju školske zgrade na adresi Puljska cesta 9, 52212 Fažana. 
U zakup se daje sportska dvorana sa sanitarnim prostorijama i hodnikom koji pripadaju prostoru koji se daje u zakup te namještajem i opremom koja se nalazi unutar dvorane.

2. Namjena prostora
Školska sportska dvorana daje se u zakup za provođenje sportsko-rekreativnih aktivnosti.
3. Termini korištenja
Ponuditelji se mogu prijaviti za uzimanje poslovnog prostora u zakup u sljedećim terminima: 

· ponedjeljak-petak od 16.00 do 21.00 sati.
        Ponuditelji se mogu prijaviti za jedan ili više termina unutar navedenog vremenskog razdoblja.

4. Trajanje zakupa
Ugovor o zakupu se sklapa na određeno vrijeme, za vrijeme trajanja nastavne godine 2026./2027.

5. Minimalna visina zakupnine
Minimalna visina zakupnine iznosi 25,22 EUR po satu za 60 minuta korištenja dvorane.
Cijena sadrži stvarne troškove korištenja, uključujući režijske troškove i čišćenje prostora.

Škola nije u sustavu PDV-a.
6. Rok i način plaćanja zakupnine 
Zakupnina se plaća mjesečno tijekom cijelog razdoblja trajanja zakupa, do 10. dana u mjesecu za tekući mjesec, na temelju ugovora o zakupu te izdane fakture.  
7. Sadržaj ponude
Pisane ponude za natječaj moraju biti vlastoručno potpisane  i moraju sadržavati:
· naznaku osobnih podataka ponuditelja (ime i prezime, odnosno naziv ponuditelja s naznakom prebivališta ili boravišta, odnosno sjedišta, OIB te e-mail adresu i broj kontakt telefona), 

· izjavu o terminu za koji se daje ponuda 

· visinu ponuđene zakupnine koja ne može biti manja od početnog iznosa,
· opis aktivnosti koju ponuditelj želi provoditi u zakupljenom prostoru,
· izjavu da će ponuditelj u slučaju odabira, pri sklapanju ugovora o zakupu uručiti zakupodavcu ovjerenu bjanko zadužnicu kao sredstvo osiguranja plaćanja zakupnine.
8. Obvezna dokumentacija
Uz ponudu se obvezno prilaže: 
1. dokaz o registraciji ponuditelja - izvod iz registra obrtnika, odnosno sudskog registra, ne stariji od trideset (30) dana od dana raspisivanja natječaja, u izvorniku ili ovjerenoj preslici,  

2. potvrdu nadležne Porezne uprave o stanju duga kojom ponuditelj dokazuje da je ispunio obvezu plaćanja dospjelih poreznih obveza te obveza za mirovinsko i zdravstveno osiguranje i drugih državnih davanja, ne starija od trideset (30) dana od dana raspisivanja natječaja, u izvorniku ili ovjerenoj preslici,  

3. dokaz o prvenstvenom pravu za osobe utvrđene zakonom za osobe koje takvo pravo mogu i žele ostvariti.
Ponuda kojoj nedostaje bilo koji od obveznih dokumenata ili koja nije podnesena u skladu s uvjetima ovog natječaja neće se razmatrati.
9. Rok za dostavu ponuda
Javni natječaj za zakup poslovnog prostora – školske sportske dvorane otvoren je od dana 22. rujna do dana 30. rujna 2026. godine.

10. Način dostave ponuda
Ponude sa svim dokazima o ispunjavanju uvjeta natječaja dostavljaju se u zatvorenoj omotnici neposredno predajom o Osnovnoj školi Fažana ili preporučenom poštom na adresu:

Osnovna škola Fažana

Puljska cesta 9

Fažana 52212

s obveznom naznakom:

„ne otvaraj – natječaj za zakup poslovnog prostora“
Ponude zaprimljene nakon isteka roka neće se razmatrati.

11. Prvenstveno pravo
Prvenstveno pravo na sklapanje ugovora o zakupu poslovnog prostora ostvaruju osobe koje ispunjavaju uvjete propisane člankom 132. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21, 156/23), uz uvjete propisane navedenim Zakonom.

Osoba koja se poziva na pravo prvenstva dužna je, uz ponudu i svu ostalu dokumentaciju propisanu ovim natječajem, priložiti odgovarajuće dokaze kojima dokazuje svoj status i ispunjavanje uvjeta za ostvarivanje prava prvenstva, sukladno članku 132. navedenog Zakona.
Dokumentacija kojom se dokazuje ostvarivanje prava prvenstva mora biti dostavljena u izvorniku ili ovjerenoj preslici, odnosno u obliku propisanom važećim propisima.

12. Javno otvaranje ponuda
Ponude se otvaraju dana 1. listopada 2026. godine u 10.00 sati u prostorijama Osnovne škole Fažana.

13. Najpovoljnija ponuda
Najpovoljnijom ponudom smatrat će se ona koja, uz ispunjenje uvjeta iz natječaja i natječajne dokumentacije, sadrži najviši iznos zakupnine po satu korištenja dvorane.

14. Prigovor
Podnositelj ponude koji je nezadovoljan izborom najpovoljnije ponude ima pravo podnijeti prigovor Školskom odboru u roku od 3 (tri) dana od dana saznanja za prijedlog najpovoljnije ponude.

15. Sklapanje ugovora
S ponuditeljem čija je ponuda odabrana kao najpovoljnija sklopit će se ugovor o zakupu poslovnog prostora.

Ugovor o zakupu sklapa se u pisanom obliku nakon dobivanja suglasnosti osnivača škole na nacrt ugovora o zakupu.

16. Uvjeti zakupa
Potpisivanjem ugovora o zakupu zakupnik prihvaća opće uvjete zakupa propisane aktima Osnovne škole Fažana te potvrđuje da je upoznat sa stanjem i opremljenošću prostora koji se daje u zakup.

17. Podzakup
Zakupnik s kojim će se sklopiti ugovor o zakupu poslovnog prostora ne može zakupljeni prostor dati u podzakup.

18. Poništenje natječaja
Škola zadržava pravo na poništenje natječaja u potpunosti ili djelomično te ne odabrati niti jednog ponuditelja ako procijeni da niti jedna ponuda nije prihvatljiva, a da pri tome ne snosi nikakvu odgovornost prema ponuditeljima, kao ni troškove u svezi sudjelovanja ponuditelja na natječaju.

Sve troškove nastale prikupljanjem dokumentacije za prijavu na natječaje snose sami ponuditelji.

19. Zaštita osobnih podataka
Ponuditelji prijavom na natječaj daju privolu za obradu osobnih podataka navedenih u svim dostavljenim prilozima odnosno ispravama za potrebe provedbe natječajnog postupka, sukladno važećim propisima o zaštiti osobnih podataka.

20. Objava rezultata
O rezultatima natječaja ponuditelji će biti obaviješteni putem mrežne stranice škole u roku od 3 (tri) dana od dana odabira najpovoljnije ponude.

                                                                                                                                                           Ravnateljica:
Ana Karabaić, dipl.uč.
